Legal Document

Category: 13

Text:
11. ΝΟΜΟΘΕΤ. ΔΙΑΤΑΓΜΑ υπ’ αριθ. 422 της 25/26 Αυγ. 1941 Περί τροποποιήσεως του άρθρ. 10 του Α.Ν. 505/1937 «περί κώδικος της φορολογίας των δημοσίων θεαμάτων» και καταργήσεως του άρθρ. 3 του Ν.Δ. υπ’ αριθ. 333/1941 «περί αυξήσεως των πόρων ασφαλιστικών τινών οργανισμών κλπ.». Εκυρώθη εξ υπαρχής δια της υπ’ αριθ. 293/1946 πράξεως του Υπ. Συμβουλίου. Άρθρ.1.-(Τροποποιείται η παρ. 4 του άρθρ. 10 Α.Ν. 505/1937). Άρθρ.2.-Καταργείται αφ’ ης ίσχυσε το άρθρ. 3 του Ν.Δ. υπ’ αριθ. 333/1941 «περί αυξήσεως των πόρων ασφαλιστικών τινών οργανισμών της δικαιοδοσίας του Υπουργείου Εργασίας», ούτινος άρθρου αι διατάξεις αφορώσι τον καθορισμόν νέων ποσοστών του προσθέτου τέλους δημοσίου θεάματος υπέρ του Ταμείου Συντάξεων Ηθοποιών κλπ. Άρθρ.3.-Επόπται και σφραγισταί δημοσίων θεαμάτων, υπηρετήσαντες και μισθοδοτηθέντες από 1ης Απρ. 1938 μέχρι 31 Μαρτ. 1939, άνευ ανανεώσεως των συμβάσεών των, επί τω λόγω ότι ο διορισμός αυτών δεν εδημοσιεύθη δι’ οιανδήποτε αιτίαν εις την Εφημερίδα της Κυβερνήσεως, θεωρούνται, εφ’ όσον είχον προϋπηρετήσει, κατά το προηγούμενον έτος, ως κατά παράτασιν των συμβάσεων του αρχικού διορισμού αυτών υπηρετήσαντες. Άρθρ.4.-Αι διατάξεις του υπ’ αριθ. 2449/1940 Α.Ν. «περί τροποποιήσεως του νόμου 2432/1940» (12 Βδ.2), δεν έχουσιν εφαρμογήν επί του προσωπικού εν γένει της Εταιρείας Διαχειρίσεως των εις την υπηρεσίαν του Ελληνικού Δημοσίου Χρέους Υπεγγύων Προσόδων. Η ισχύς των άρθρ. 2 και 3 του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Σελ. 145 Φορολογία Δημοσίων Θεαμάτων 28.Β.α.10-11